**Javna agencija za knjigo Republike Slovenije (v nadaljevanju: JAK)** na podlagi Zakona o Javni agenciji za knjigo Republike Slovenije (Ur. l. RS, št. 112/07, 40/12, 63/13), Zakona o uresničevanju javnega interesa za kulturo (Ur. l. RS, št. 77/07 – UPB1, 56/08, 4/10, 20/11, 100/11 in 111/13), ter skladno s Pravilnikom o izvedbi postopkov javnega poziva in javnega razpisa s področja knjige (Ur. l. RS, št. 19/09 in št. 90/11) ter Pravilnikom o strokovnih komisijah Javne agencije za knjigo Republike Slovenije (Ur. l. RS, št. 19/09, 10/14) **objavlja**

**Javni razpis za izbor kulturnih projektov na področju mobilnosti avtorjev**

**v tujini za leto 2015**

(v nadaljevanju: JR4–M–2015)

**1. Naziv in sedež naročnika**

Javna agencija za knjigo Republike Slovenije, Metelkova 2b, 1000 Ljubljana.

**2. Predmet javnega razpisa JR4–M–2015**

Predmet javnega razpisa JR4–M–2015 je sofinanciranje kulturnih projektov na področju mobilnosti avtorjev v tujini.

Opredelitev področja:

Predmet razpisnega področja je sofinanciranje potnih stroškov posamičnih avtorjev, ki ustvarjajo v slovenskem jeziku na področju leposlovja, za vabljene nastope na kulturnih prireditvah v tujini, namenjenih predvsem širši javnosti. Predmet razpisnega področja je prav tako sofinanciranje potnih stroškov posamičnih avtorjev, ki ustvarjajo na področju humanistike, vendar le za vabljene nastope na odmevnih kulturnih prireditvah v tujini, ki so namenjene širši javnosti in za katere prijavitelji ne morejo pridobiti sredstev iz drugih virov.

**3. Cilji javnega razpisa**

JAK bo kulturne projekte v letu 2015 v okviru javnega razpisa JR4–M–2015 podpirala v skladu z naslednjimi dolgoročnimi cilji:

* neposredna podpora avtorjem leposlovnih in humanističnih besedil, ki ustvarjajo v slovenskem jeziku;
* promocija in uveljavljanje avtorjev in njihovih del v tujini ter širjenje obzorij vrhunskih in perspektivnih avtorjev leposlovnih in esejističnih besedil, ki ustvarjajo v slovenskem jeziku.

**4. Okvirna vrednost javnega razpisa JR4–M–2015 ter obdobje in način za porabo dodeljenih sredstev**

Okvirna vrednost javnega razpisa JR4–M–2015 za leto 2015 znaša predvidoma 25.000,00 EUR.

Dodeljena proračunska sredstva morajo biti porabljena v proračunskem letu 2015 oziroma v plačilnih rokih, kot jih določa veljavni Zakon o izvrševanju proračunov Republike Slovenije.

JAK bo z izbranimi prijavitelji kulturnih projektov sklenila pogodbo o sofinanciranju za leto 2015.

Če se v času izvedbe postopka razpisa JR4–M–2015 obseg sredstev, ki je v državnem proračunu namenjen za JAK, zmanjša do takšne mere, da ne zagotavlja izpolnitve ciljev razpisa JR4–M–2015, lahko JAK iz tega razloga postopek razpisa ustavi oziroma v primeru že zaključenega izbora kulturnih projektov v skladu s spremembami proračuna zniža obseg sofinanciranja, spremeni ali prekine že sklenjeno pogodbo o sofinanciranju projekta.

**5. Višina sofinanciranja in upravičeni stroški**

**5. 1 Upravičeni stroški**

Upravičeni stroški kulturnega projekta so stroški, nastali pri aktivnostih, ki so neposredno povezane s projektom, sprejetim v sofinanciranje, v skladu s predmetom in namenom razpisa ter niso sofinancirani iz drugih javnih virov.

Za stroške, ki so predmet sofinanciranja, upravičenec ne sme prejeti sredstev iz drugih virov financiranja (prepoved dvojnega financiranja). Če bo JAK ugotovila, da je upravičenec prejel sredstva ali pa so mu bila odobrena za isti namen tudi iz drugih virov financiranja, se lahko pogodba o sofinanciranju razdre, upravičenec pa bo dolžan JAK povrniti vsa neupravičeno prejeta sredstva s pripadajočimi obrestmi od dneva nakazila do dneva vračila sredstev.

Tveganje glede izvajanja projekta pred datumom izdaje končne odločbe o sofinanciranju nosi prijavitelj.

JAK bo izbranim izvajalcem projektov sofinancirala **do 100 % in največ 2.000,00 EUR vseh upravičenih stroškov na prijavljeni kulturni projekt posamičnega avtorja.**

Med upravičene stroške sodijo potni stroški, in sicer za vlak (2. razred), ali avtobus, ali letalo (ekonomski razred), ali kilometrina, največ v višini vrednosti železniške vozovnice 2. razreda, stroški vinjet, stroški drugih javnih prevozov in stroški vizumov.

**6. Pogoji za sodelovanje na javnem razpisu JR4–M–2015**

**6.1 Splošni pogoji za sodelovanje na javnem razpisu JR4–M–2015**

Prijavitelji na javnem razpisu JR4–M–2015 morajo izpolnjevati naslednje splošne pogoje:

* da prijavljeni projekt ali del projekta ni financiran iz drugih razpisov JAK;
* da so v primeru, da so bili v letu 2014 pogodbena stranka JAK, v pogodbenem roku izpolnili vse pogodbene obveznosti do JAK;
* da za isti projekt in isti namen niso pridobili sredstev iz državnega oziroma lokalnega proračuna;
* da se z istim kulturnim projektom na javni razpis prijavljajo samo enkrat;
* da pri prijavi na področje razpisa JR4–M–2015 upoštevajo vsebine, navedene v točki 2 in 3, in upravičene stroške, navedene v točki 5.

**6.2 Posebni pogoji za sodelovanje na javnem razpisu JR4–M–2015**

Prijavitelji morajo poleg splošnih pogojev, ki jih določa besedilo točke 6.1 javnega razpisa JR4–M–2015, izpolnjevati naslednje posebne pogoje:

* da so fizične osebe/avtorji, ki ustvarjajo v slovenskem jeziku na področju leposlovja ali humanistike;
* da so objavili vsaj eno (1) samostojno izvirno leposlovno ali humanistično knjižno delo v slovenskem jeziku, ki ni izšlo v samozaložbi, ali da so v slovenskem jeziku objavljali v referenčnih tiskanih in drugih medijih;
* da prijavljajo kulturni projekt, ki bo v celoti realiziran v letu 2015;
* da zaprošajo za **financiranje do 100 % in največ 2.000,00 EUR vseh upravičenih stroškov na prijavljeni projekt posamičnega avtorja;**
* da prijavljajo kulturne projekte, ki so finančno uravnoteženi, kar pomeni, da morajo biti prihodki in odhodki prijavljenega projekta enaki (prihodki = odhodki);

**Dokazilo: prijavni obrazec OBR–M.**

Javna agencija za knjigo RS bo na razpisu JR4–M–2015 na področju mobilnosti avtorjev za sofinanciranje izbrala največ tri (3) projekte posamičnega prijavitelja.

**7. Kriteriji za ocenjevanje prijav**

|  |  |  |
| --- | --- | --- |
| **Zap. št.** | **Kriteriji javnega razpisa – mobilnost avtorjev (M)** | **Možno št. točk** |
| 1. | Reference avtorja, obseg in aktualnost njegovega opusa ali izkazana posebna nadarjenost mladega ustvarjalca | 50 |
| 2. | Reference prireditve v tujini in drugih vključenih avtorjev | 50 |
|  | **Skupno število točk** | **100** |

**8. Uporaba kriterijev in povzetek načina ocenjevanja**

Izbrani bodo tisti kulturni projekti, ki bodo v postopku izbire ocenjeni višje.

Razpisni kriteriji za posamezna razpisna področja so ovrednoteni s točkami, pri čemer je pri posameznem kriteriju navedeno najvišje možno število točk. Višina odobrenih sredstev za projekt je odvisna od skupne višine prejetih točk za posamezen projekt, obsega in finančne zahtevnosti projekta ter sredstev, ki so namenjena razpisu, pri čemer med izbranimi projekti ni primerljivosti glede višine odobrenih sredstev v sorazmerju z višino prejetih točk.

Najvišje možno število prejetih točk je 100, sofinancirani pa so lahko projekti, ki prejmejo najmanj 61 točk.

**9. Razpisni rok in način oddaje vlog**

Prijavitelji morajo vlogo oziroma razpisne **obrazce izpolniti s prijavo v spletno aplikacijo**, ki je objavljena na naslovu <https://jakrs.e-razpisi.si>, povezava do nje pa tudi na naslovu [www.jakrs.si](http://www.jakrs.si). Podrobnejša navodila za uporabo aplikacije in izpolnjevanje vloge so na spletnih naslovih [https://jakrs.e-razpisi.si](https://jakrs.e-razpisi.si/) in [www.jakrs.si](http://www.jakrs.si).

Po končanem izpolnjevanju vloge v spletni aplikaciji morajo prijavitelji **vlogo natisniti in jo lastnoročno podpisati.** Natisnjeni vlogi morajo priložiti vsa morebitna listinska ali druga dokazila, ki so zahtevana v besedilu razpisa oziroma na obrazcih.

Prijavitelji morajo v celoti izpolnjeno **vlogo oddati v predpisanem roku v elektronski obliki in jo natisnjeno poslati s priporočeno pošto ali oddati osebno vsak delavnik med 10. in 12. uro na naslov: Javna agencijo za knjigo RS, Metelkova 2b, 1000 Ljubljana.** Če se prijava pošlje priporočeno po pošti, se za dan, ko JAK prejme prijavo, šteje dan oddaje na pošto.

Vlogo je potrebno oddati **v zaprti kuverti in na sprednjo stran kuverte nalepiti obrazec s črtno kodo, ki ga ob tiskanju vloge določi spletna aplikacija.**

**Prijavitelj, ki prijavlja več projektov, mora vsako vlogo za posamični projekt poslati v svoji, ločeni kuverti, in za vsak projekt posebej izpolniti ustrezen obrazec v spletni aplikaciji.**

Rok za zbiranje vlog prične teči na dan objave javnega razpisa JR4–M–2015 v Uradnem listu RS **17.4. 2015** in na spletni strani JAK <https://jakrs.e-razpisi.si> ter **traja do** izteka zadnjega dne roka za oddajo vlog, ki je **18. 5. 2015.**

Vsi zahtevani originalni prijavni obrazci morajo biti izpolnjeni v celoti, datirani in podpisani s strani prijavitelja oziroma izpolnjeni skladno z zahtevami.

**10. Način obravnavanja vlog in odločanje o izboru**

Vloge, ki ne bodo izpolnjene v celoti, na originalnih, datiranih in podpisanih prijavnih obrazcih in ki ne bodo v celoti oddane tako v elektronski obliki kot v fizični obliki oziroma ne bodo izpolnjene v skladu z zahtevami dokumentacije javnega razpisa JR4–M–2015, se bodo štele kot nepopolne.

JAK bo prijavitelje, katerih vloge bodo formalno nepopolne, pozvala, da jih v roku petih (5) dni po prejetju poziva JAK dopolnijo. Če prijavitelji ne bodo dopolnili formalno nepopolnih vlog v zahtevanem roku, bodo vloge s sklepom o zavrženju izločene iz nadaljnje obravnave.

Za prepozno se bo štela vloga, ki ne bo oddana priporočeno na pošti in zaključena v elektronski aplikaciji do vključno 18. 5. 2015 oz. do tega dne ne bo v poslovnem času oddana v glavni pisarni JAK. Nepravočasne vloge bodo izločene iz nadaljnje obravnave s sklepom o zavrženju.

Prijavitelji, ki ne bodo izpolnjevali predhodno navedenih splošnih in posebnih pogojev, bodo kot neupravičene osebe izločeni iz nadaljnje obravnave s sklepom o zavrženju.

Samo v primeru, ko zaradi **tehničnih težav razpisovalca**, ki bi pomenile daljše obdobje nedelovanja spletne aplikacije in prijave ne bi bilo mogoče oddati na predpisan način, lahko vlagatelj svojo vlogo v celoti izpolni na obrazcih, ki bodo v tem primeru objavljeni na spletnih straneh JAK, in jo v fizični obliki preda agenciji na način, opredeljen v razpisni dokumentaciji. Samo v navedenem primeru bodo na tak način oddane vloge pravilne in pravočasne in jih bo razpisovalec upošteval. O morebitnih tehničnih težavah bodo prijavitelji obveščeni na spletni strani razpisovalca.

**Oddaja vloge pomeni, da se predlagatelj strinja z vsemi pogoji in kriteriji javnega razpisa JR4–M–2015.**

Pravočasne in popolne vloge upravičenih oseb bodo predložene v obravnavo pristojni strokovni komisiji JAK.

O dodelitvi sredstev bo na podlagi poročila pristojne strokovne komisije JAK odločil direktor JAK z odločbo o sofinanciranju posameznega kulturnega projekta.

Odpiranje vlog bo potekalo na JAK, Metelkova 2b, 1000 Ljubljana, in se bo pričelo 21. 5. 2015.

**11. Dokumentacija javnega razpisa JR4–M–2015**

Dokumentacija javnega razpisa JR4–M–2015 obsega:

* besedilo javnega razpisa JR4–M–2015,
* prijavni obrazec OBR–M v spletni aplikaciji:

Dokumentacija javnega razpisa JR4–M–2015 je na voljo na spletnem naslovu [https://jakrs.e-razpisi.si](https://jakrs.e-razpisi.si/), besedilo razpisa in vzorec prijavnega obrazca pa tudi na spletni strani JAK [www.jakrs.si](http://www.jakrs.si).

Prijavitelji morajo predložiti v celoti izpolnjeno naslednjo dokumentacijo javnega razpisa JR4–M–2015:

* natisnjen prijavni obrazec spletne aplikacije OBR–M z obvezno prilogo (vabilo avtorju na prireditev v tujini, program prireditve v tujini, kamor je avtor povabljen. Če uradnega programa še ni, vsaj okvirni program.).

**12. Pristojna uslužbenka za informacije in pojasnila**

Informacije lahko dobite po telefonu in elektronski pošti JAK vsak delavnik med 10. in 12. uro pri pristojni uslužbenki:

- Katji Stergar, e-pošta: katja.stergar(at)jakrs.si, tel.: 01 369 58 27.

**Aleš Novak**

 Direktor Javne agencije za knjigo RS